Kampong Ajeras

Kampong Ajeras ( – 'vandens kaimas') – Brunėjaus sostinės Bandar Seri Begavano dalis, įsikūrusi Brunėjaus įlankos pakrantėje, prie Brunėjaus upės žiočių. Kampong Ajere gyvena 10250 žmonių.Population and Housing Census Update Final Report 2016  Šis rajonas sudarytas iš 42 kaimų, kuriuose pastatai įrengti ant polių ir tarpusavyje sujungti mediniais tiltais. Kampong Ajere yra virš 4200 statinių, tame tarpe mečetės, mokyklos, parduotuvės, ligoninė. Tarp Kampong Ajero kvartalų kursuoja vandens taksi, prekybininkų valtelės.

Kampong Ajeras gyvuoja bent 1300 metų. Jį 1521 m. aplankė Fernandas Magelanas, o jo raštininkas Antonio Pigafetta šį kaimą ant vandens pavadino „Rytų Venecija“. Ilgą laiką tai buvo vienas svarbiausių Borneo prekybinių centrų. Brunėjaus valstybės laikais šis kaimų konglomeratas tapo Bandar Seri Begavano dalimi.

 Šaltiniai 

Kategorija:Brunėjaus geografija